**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

**Nr. \_\_\_\_\_\_\_\_\_ /\_\_\_\_\_\_\_\_\_\_**

**REFERAT DE APROBARE**

**la proiectul de hotărâre privind aprobarea rezultatului final al evaluării managementului la Muzeul ,,Arta Lemnului” – Câmpulung Moldovenesc, pentru anul 2023**

Muzeul ,,Arta Lemnului” – Câmpulung Moldovenesc are misiunea de a cerceta, colecta, conserva, restaura bunuri de patrimoniu aparținând culturii și civilizației românești și de a le folosi ca principal instrument al comunicării și educării publicului, prin mijloacele caracteristice muzeologiei moderne. Punerea în valoare a patrimoniului muzeal prin acțiuni specifice care să asigure accesul unui public cât mai larg la valorile deținute, trezirea interesului pentru istoria națională și locală, pentru tradițiile și obiceiurile din zona etnografică Suceava, respectiv Câmpulung Moldovenesc, pentru a cunoaște personalitățile de excepție, constituie alte misiuni ale acestui muzeu reprezentativ pentru câmpulungeni.

Pentru ocuparea funcției vacante de manager la Muzeul ,,Arta Lemnului” – Câmpulung Moldovenesc, în *perioada 05 ianuarie 2021 – 05 februarie 2021*, s-a desfășurat concursul de proiecte de management, conform prevederilor Hotărârii Consiliului Local nr. 80 din 27 august 2020 privind aprobarea organizării concursului de proiecte de management în vederea ocupării postului de manager al Muzeului “Arta Lemnului” Câmpulung Moldovenesc, a regulamentului de organizare și desfășurare a concursului, a caietului de obiective, a condițiilor de participare la concurs și a bibliografiei.

Prin Hotărârea Consiliului Local nr. 29/25 februarie 2021 s-a aprobat rezultatul final al concursului de proiecte de management precum și proiectul de management câștigător, prezentat de domnul Stamatin Bogdan.

În data de 26.02.2021 s-a încheiat contractul de management, pe durată determinată, producând efecte de la data de 01.03.2021 până la data de 28.02.2025, data încetării termenului pentru care a fost întocmit și aprobat proiectul de management.

Conform prevederilor art. 36 din Ordonanța de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare și art. 9 alin.(1) – Capitolul VII din Contractul de management 5453/26.02.2021, evaluarea managementului ***se face anual*** și final pe baza Regulamentului de organizare și desfășurare a evaluării managementului, verificând modul în care au fost realizate obligațiile asumate prin contractul de management, în raport cu resursele financiare alocate.

În acest sens, prin Hotărârea Consiliului Local nr.36 din 28 martie 2024 a fost aprobat *regulamentul de organizare și desfășurare a evaluării anuale a managementului la Muzeul “Arta Lemnului” Câmpulung Moldovenesc, pentru perioada 01.01.2023 – 31.12.2023.*

Conform prevederilor regulamentului menționat anterior, în perioada *08.04 - 12.04.2024*, membrii Comisiei de evaluare numiți prin Dispoziția primarului nr.118 din 29 martie 2024 *au analizat individual Raportul de activitate pentru anul 2023*, la Muzeul “Arta Lemnului” Câmpulung Moldovenesc, depus de managerul muzeului, domnul Stamatin Bogdan, iar în data de *15.04.2024* , a avut loc cea de-a doua etapă a evaluării, respectiv *interviul.*

În urma desfășurării celor două etape ale evaluării managementului la Muzeul “Arta Lemnului” Câmpulung Moldovenesc, pentru anul 2023, membrii Comisiei de evaluare, au stabilit rezultatul final al evaluării, ***nota 10.00*** .

Comisia de evaluare concluzionează că managementul desfășurat la Muzeul “Arta Lemnului” Câmpulung Moldovenesc în anul 2023, de către domnul manager Stamatin Bogdan, este conform Programului minimal pentru anul 2023. Drept urmare, se continuă contractul de management, conform Proiectului de management, cu managerul Muzeului “Arta Lemnului” Câmpulung Moldovenesc - domnul Stamatin Bogdan.

Potrivit prevederilor art.42 alin. (4) din Ordonanța de urgență nr. 189 din 25 noiembrie 2008 privind managementul instituţiilor publice de cultură, *rezultatul final al evaluării se aprobă prin ordin sau dispoziţie a autorităţii, după caz*.

Cu aceste explicații, propun spre analiză și aprobare Consiliului Local al Municipiului Câmpulung Moldovenesc, proiectul de hotărâre privind aprobarea rezultatului final al evaluării managementului la Muzeul ,,Arta Lemnului” – Câmpulung Moldovenesc, pentru anul 2023.

**PRIMAR,**

**Negură Mihăiță**